Atzinumi 24-TA-2475
Izdrukāts 24.10.2024. 10.14
Atzinumi 24-TA-2475
Izdrukāts 24.10.2024. 10.14
24-TA-2475: Rīkojuma projekts (Vispārīgais)
Par augstskolu institucionālās finansēšanas modeļa izmēģinājumprojekta īstenošanu Rīgas Stradiņa universitātē
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Veselības ministrija
Atzinums iesniegts
24.10.2024.
Atzinuma sniegšanas termiņš
25.10.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
Anotācijas (ex-ante) nosaukums
	Priekšlikums
Tā kā rīkojuma  projektā  noteikts, ka “no 2024. gada 1. novembra līdz 2026. gada 31. decembrim Izglītības un zinātnes ministrija īsteno augstskolu institucionālās finansēšanas modeļa izmēģinājumprojektu Rīgas Stradiņa universitātē” aicinām pārskatīt un nepieciešamības gadījumā precizēt anotācijas 1.5.punktā minēto termiņu kādā IZM veiks ex-post novērtējumu (30.06.2025.).
Piedāvātā redakcija
-
	Sandra Kasparenko (VM)

	2.
	Anotācija (ex-ante)
Anotācijas (ex-ante) nosaukums
	Priekšlikums
Vēršam uzmanību, ka anotācijas 1.5. minētos rezultatīvos rādītājus, kas raksturo absolventu skaitu Veselības virziena studijās pēc izmēģinājumprojekta beigām būs iespējams novērtēt daļēji, ņemot vērā studiju programmu ilgumu (Māsinības – 4 gadi, Medicīna  - 6gadi). Aicinām pārskatīt anotācijas 1.5.punktā minētos rādītājus, ko IZM plāno analizēt ex-post novērtējuma laikā 30.06.2025.
Piedāvātā redakcija
-
	Sandra Kasparenko (VM)

	3.
	Anotācija (ex-ante)
Anotācijas (ex-ante) nosaukums
	Priekšlikums
Tā kā studiju ilgums medicīnas jomas studijās ir garš (ārsta profesijas iegūšanai – 6 gadi), tad slēdzot vienošanos uz izmēģinājumprojekta laiku svarīgi paredzēt, ka Veselības virziena studijās izmēģinājumprojekta laikā tiek uzņemts tāds studējošo skaits (neatkarīgi no finansējuma avota), kas garantē kopējo absolventu skaitu pēc studiju pabeigšanas Veselības aprūpes studiju programmās vismaz 2023.gada līmenī. Lūdzam vērtēt iespēju papildināt anotāciju, norādot, ka šāda pieeja tiks attiecināta arī uz citām augstskolām, kas piedalās izmēģinājumprojektā un realizē Veselības aprūpes studiju programmas. Veselības ministrija ir ieinteresēta, ka uz izmēģinājumprojekta laiku neveidojas pārrāvums veselības aprūpes sistēmai kritiski nepieciešamo speciālistu sagatavošanā (īpaši, māsas, ārsti).
Piedāvātā redakcija
-
	Sandra Kasparenko (VM)

	4.
	Anotācija (ex-ante)
Anotācijas (ex-ante) nosaukums
	Priekšlikums
Anotācijā minēts, ka “IZM un VM slēgs vienošanos ar RSU par sagatavojamo speciālistu skaitu, it īpaši par tiem, kas ir svarīgi tautsaimniecības attīstībai, kā arī paredzot citus uzdevumus un nosacījumus”. Ņemot vērā, ka līdz šim IZM, VM un RSU slēdza līgumu un vienošanos par speciālistu sagatavošanu un zinātniskās darbības attīstības nodrošināšanu par valsts budžeta līdzekļiem RSU, kas aptvēra tikai daļu no RSU realizētajiem izglītības virzieniem un studiju programmām (pārsvarā – Veselības aprūpes virziena studiju programmas), lūdzam skaidrot anotācijā uz izmēģinājuprojekta laiku noslēgtās vienošanās būtību un iestāžu sadarbības principus. Vienlaikus lūdzam novērst pretrunu starp anotācijas 1.3.un 7.4.punktā sniegto informāciju par to, starp kādām iestādēm vienošanās tiks slēgta: 1.3.minēts ka vienošanos slēgs IZM, VM, RSU; 7.4.punktā -  IZM un RSU.
Piedāvātā redakcija
-
	Sandra Kasparenko (VM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ņemot vērā, ka ar Ministru kabineta rīkojuma projekts paredz, ka no 2024. gada 1. novembra līdz 2026. gada 31. decembrim Izglītības un zinātnes ministrija īsteno augstskolu institucionālās finansēšanas modeļa izmēģinājumprojektu Rīgas Stradiņa universitātē,  lūdzam papildināt anotācijas 3.sadaļu ar informāciju, kādā apmērā no Izglītības un zinātnes ministrijai piešķirtā finansējuma tiks finansēts izmēģinājumprojekts Rīgas Stradiņa universitātē.
Vienlaicīgi lūdzam anotācijā precīzāk skaidrot par finansējuma sadales principiem saistībā ar snieguma kritērijiem.
Piedāvātā redakcija
-
	Sandra Kasparenko (VM)



